Majlis Daerah Sabak Bernam

Majlis Daerah Sabak Bernam (Singkatan: MDSB) merupakan sebuah Kerajaan Tempatan ataupun dikenali sebagai Pihak Berkuasa Tempatan (Singkatan: PBT) yang mentadbir Daerah Sabak Bernam, Selangor Darul Ehsan, Malaysia.

Latar Belakang

Sejarah 
Majlis Daerah Sabak Bernam adalah salah sebuah daripada 12 Pihak Bekuasa Tempatan yang terdapat di seluruh Negeri Selangor Darul Ehsan. Pihak Berkuasa Tempatan bagi Daerah Sabak Bernam ini mula dikenali sebagai Majlis Daerah Sabak Bernam sejak tahun 1977. Sebelum MDSB diisytiharkan sebagai sebuah Majlis Daerah, PBT bagi Daerah Sabak Bernam ini dikenali sebagai penguasa tempatan iaitu Majlis Tempatan dan Lembaga Bandaran. Bidang kuasa meliputi kawasan:

 Majlis Tempatan Sekinchan
 Majlis Tempatan Sungai Besar
 Majlis Tempatan Sungai Air Tawar, dan
 Lembaga Bandaran Sabak Bernam

Pengishtiharan MDSB pada tahun 1977 telah memansuhkan pentadbiran 3 buah majlis tempatan dan sebuah lembaga bandaran, yang mana seterusnya meliputi kawasan:

 Pekan Sekinchan
 Pekan Sungai Besar
 Pekan Sabak Bernam
 Pekan Bagan Terap
 Pekan Sungai Haji Dorani
 Pekan Sungai Nibong
 Pekan Simpang Lima
 Kg. Kian Sit (Sekinchan Site ‘A')
 Pekan Parit Baru
 Pekan Sungai Air Tawar
 Pekan Pasir Panjang
 Pekan Bagan Nakhoda Omar

Fungsi 

 Memberi dan meningkatkan perkhidmatan perbandaran yang terbaik kepada orang ramai.
 Mewujudkan kawasan dan persekitaran perbandaran yang indah, bersih dan menarik.
 Mempastikan perancangan bandar dan kawalan pembangunan supaya teratur dan tersusun.
 Menyelia dan menyelenggara kemudahan awam dan rekreasi.
 Memupuk perpaduan di antara rakyat yang berbilang bangsa disamping mewujudkan masyarakat yang bertanggungjawab dan mempunyai kesedaran sivik.

Dasar Kualiti 
Membangunkan potensi Daerah Sabak Bernam ke arah kecemerlangan di dalam bidang perkhidmatan perbandaran melalui penambahbaikan yang menyeluruh secara berterusan. Majlis Daerah Sabak Bernam komited untuk memastikan kehendak pihak berkepentingan dipenuhi melalui pencapaian objektif-objektif kualiti dan pematuhan terhadap keperluan undang-undang yang disemak secara berkala bagi memastikan keberkesanan sistem dengan:

 Memastikan setiap arahan dan dasar Kerajaan Negeri dilaksanakan dengan segera bagi mencapai matlamat yang ditetapkan;
 Bersedia melayani dan membaiki kelemahan daripada aduan awam berhubung perkara yang berkaitan dengan perkhidmatan dan pentadbiran Majlis; dan
 Bersedia untuk menerima setiap teguran dan pandangan yang membina daripada semua pihak untuk kebaikan bersama   masyarakat setempat dan pentadbiran Majlis.

Sistem Pentadbiran dan Pengurusan 
Yang Dipertua: Encik Azman bin Dahlan

Setiausaha: Encik Mohd Muktafi bin Sarpan

Terdapat 11 jabatan dan 7 unit utama bagi membantu sistem pengurusan dan pentadbiran MDSB:

Ahli Majlis dan Persempadan Zon

Sumber Lain 
Penerbitan Majlis Daerah Sabak Bernam:

http://www.mdsb.gov.my/ms/mdsb/sumber/penerbitan

Muat Turun Borang:

http://www.mdsb.gov.my/ms/mdsb/sumber/muat-turun-borang

Facebook Majlis Daerah Sabak Bernam:

https://www.facebook.com/MajlisDaerahSabakBernam

Instagram Majlis Daerah Sabak Bernam:

https://www.instagram.com/majlis_daerah_sabak_bernam/

Twitter Majlis Daerah Sabak Bernam:

https://twitter.com/MDSabakBernam

Rujukan